Καρνεΐσκος

Ο Καρνεΐσκος ήταν αρχαίος Έλληνας φιλόσοφος, μαθητής του Επίκουρου, που έζησε περί το 300 π.Χ.. Είναι γνωστός ως ο συγγραφέας ενός δοκιμίου, σπαράγματα του οποίου βρέθηκαν μεταξύ των μισοκαμμένων υπολειμμάτων στη Βίλα των Παπύρων στο Ερκολάνο.P.Herc. 1027 Το δοκίμιο επιγράφεται Φιλίστας και έχει θέμα του τη φιλία, με αφορμή τον θάνατο ενός φιλικού προσώπου. Ο Φιλίστας ή Φιλίστα ήταν φίλος/φίλη του Καρνεΐσκου και παρουσιάζεται ως πρότυπο επικούρειου φιλοσόφου. Τα σωζόμενα χωρία περιέχουν μία πολεμική κατά του Πραξιφάνους, στην οποία ο Καρνεΐσκος αντιδιαστέλλει την επικούρεια άποψη της φιλίας και της ηδονής με την άποψη των Περιπατητικών φιλοσόφων, που περιγράφει ο Πραξιφάνης.

 Παραπομπές 

Πηγές
 David Konstan: Friendship in the Classical World, Cambridge University Press, 1997, σσ. 109-110
 James Warren: Facing Death: Epicurus and His Critics, Oxford University Press, 2004, σελ. 134

Καρνεισκος